jkorsvik/nowiki_second_scrape_merged huggingface dataset:
Kim Musang

Kim Musang eller Jingzhong Wuxiang (众无相; født 684, død 762) var en koreaner fra Silla som var zenbuddhistisk munk i Sichuan i Kina under Tang-dynastiet. 
Hans biografi, som er kjent fra Krøniken om alle tiders dharma-skatter (Lidai fabaoji; ca 774) forteller om en utlendings (angivelig var han endog fra kongefamilien) liv som deltager i kinesisk buddhistisk kultur, og er også en kilde til munkenes retoriske virkemidler i møte allmuen. Boken er utgitt på norsk i antologien Zen, 2007.


== Referanser ==
Georges Ulmer

Georges Ulmer (opprinnelig Jørgen Frederik Ulmer, født 16. februar 1919 på  Amager ved København, død 29. september 1989 i Marseille) var en dansk komponist, tekstforfatter, sanger av chansons og skuespiller som fikk verdensry og ble fransk statsborger med et lett forfransket navn.


== Liv og virke ==


=== Bakgrunn ===
Foreldrene var Laura Ulmer og billedhuggeren Georg Ulmer. Laura ble enke i 1920 – i en alder av 28 år. Rene tilfeldigheter førte til Jørgen Frederiks kunstnerkarriere. Da han var blitt 13 år, tok moren ham med seg til Mallorca hvor hun hadde hørt at det skulle være billig å bo. Laura var forfatter og journalist og skrev kritiske artikler om Francisco Franco. Da den spanske borgerkrig brøt ut, måtte de to flykte til Barcelona og siden til Perpignan.   


=== Kunstnerkarriere ===
I 1939 kom han til Paris. han ble medlem av Fred Adisons orkester. Det var i Frankrike at han fant sitt ståsted som kunstner. Der udødeliggjorde Georges Ulmer både sitt eget navn og ikke minst en av de mange plassene ved Montmartre i Paris, nemlig Place Pigalle. Hans innspilling av sangen Pigalle fra 1944 - som han forfattet sammen med Géo Koger til en melodi av Guy Luyparts, ble en udødelig klisjé for den parisiske turisme, og fremført av en lang rekke kunstnere som Jean Sablon, Charles Dumont, Franck Pourcel, Paul Anka, Bing Crosby, Petula Clark og andre. 
I 1950-årene havnet han kunstnerisk i skyggen av Yves Montand, hvis sanger og musikalske stil var svært lik hans egen. Mange av hans chansons ble overtatt av andre musikere og sangere. I 1960-årene flyttet han til Cagnes-sur-Mer i Provence, og det ble gradvis stillere rundt ham.
I forbindelse med en avskjedskonsert i Danmark hvor dronning Margrethe var til stede, ble Georges Ulmer utnevnt til ridder av Dannebrogordenen. Han døde i Sør-Frankrike, men ble begravet ved siden av sine foreldre på Assistens kirkegård på Nørrebro i København.
Ulmer var gift fire ganger og fikk fem barn. En datter ble også sangerinne.
I 2006 ble en gate i nærheten av Pigalle oppkalt etter ham: Promenade Georges Ulmer.


== Referanser ==


== Eksterne lenker ==
(en) Georges Ulmer – kategori av bilder, video eller lyd på Commons 
(en) Georges Ulmer på Internet Movie Database 
(sv) Georges Ulmer i Svensk Filmdatabas 
(en) Georges Ulmer hos The Movie Database 
(en) Georges Ulmer hos Internet Broadway Database 
(en) Georges Ulmer på Discogs 
(en) Georges Ulmer på MusicBrainz 
(en) Georges Ulmer på Genius — sangtekster 
En dansk-fransk superstjerne på assistens.dk
Georges Ulmer på gravsted.dk
Georges Ulmer synger Pigalle, youtube.com
Steinar Nebb

Steinar Nebb (født 4. mars 1955 på Ørland, død 18. januar 2016) var en norsk leder innen både offentlig og privat sektor. Han var rektor ved Høgskolen i Nord-Trøndelag (HiNT) fra 2011 til 2015, deretter prorektor ved Nord universitet.
Han hadde hovedfagseksamen i pedagogikk fra Universitetet i Trondheim, samt en mastergrad i ledelse fra BI. Han startet karrieren som lærer på den nye Frøya videregående skole. Etter dét begynte han som bedriftskonsulent i Sparebanken Midt-Norge på Frøya. Han var næringslivsansvarlig og sjef for Fokus Banks filial på Brekstad før han ble banksjef i Fokus Bank i Levanger i 1990. Han var også dekan ved HiNTs avdeling i Levanger. Nebb arbeidet også i fagstilling ved lederutdanningen ved HiNT. Han var også styreleder i Åsen Sparebank.
Han var sønn av lensmann Petter Nebb og Peggy Rones, og nevø av ordfører Alf Nebb. Han giftet seg i 1978 med Laila Iren Eian, datter av stortingsmann Hermund Eian.


== Referanser ==
Aasen Sparebank

Aasen Sparebank er en selvstendig sparebank med hovedkontor i Åsen, ei bygd i Levanger kommune. Banken er tilknyttet Lokalbankalliansen. 
Bankens lokaler ligger like ved E6 i Åsen sentrum. 
Banken ble opprettet i 1862. Den opprettet i 2006 et avdelingskontor i Levanger og høsten 2007 et kontor i Verdal. Aasen Sparebank ble tatt opp i handelen på Oslo Børs den 13. januar 2016 via markedsplassen Merkur Markets.


== Referanser ==
Hyujǒng

Hyujǒng eller Stormester Sǒsan eller Seosan Daesa (koreansk: 서산대사, hanja: 西山大師); født 1520, død 1604) var en koreansk munk som er kjent for å ha skrevet tre bøker, om zenbuddhisme, taoisme og konfutsianisme.
Hans bok «Zen-skolens speil» er utgitt på norsk i antologien Zen, 2007. I teksten gjør han rede for det viktigste ved zen, og «ser Linis skole og dens kōanpraksis som sentralt i forståelsen av zen som helhet.».


== Referanser ==
Kyǒnghǒ

Kyǒnghǒ eller Gyeongheo (鏡虛禪師; født som Song Tonguk 1849 i Jeonju, død 25. april 1912) var en koreansk zenbuddhistisk mester. Han regnes som en sentral person i utviklingen av den koreanske zenbuddhismen inn i moderne tid, og la større vekt enn vanlig på lekmannens tro og tanker.
Hans biografi, skrevet av eleven Pang Hanam (1876–1951) i 1932 er utgitt på norsk i antologien Zen, 2007. Teksten viser hvordan zenbuddhismen utvikler seg ved å nedtone mirakler, og i stedet legge vekt på talenter, forbilledlig oppførsel og opplysning.


== Referanser ==
Pang Hanam

Pang Hanam (født 1876, død 1951) var en koreansk zenbuddhistisk lærer. Sammen med mesteren Kyǒnghǒ (1849-1912) regnes han som en sentral person i utviklingen av den koreanske zenbuddhismen inn i moderne tid.Hans biografi om mester Kyǒnghǒ fra 1932 er utgitt på norsk i antologien Zen, 2007. Teksten viser hvordan zenbuddhismen utvikler seg ved å nedtone mirakler, og i stedet legge vekt på talenter, forbilledlig oppførsel og opplysning.


== Referanser ==
Leonid Abalkin

Leonid Abalkin (født 5. mai 1930 i Moskva, død 2. mai 2011) var en russisk økonom. 
Abalkin ble utnevnt til direktør ved Instituttet for økonomi ved Sovjetunionens akademi for vitenskap i 1986. Abalkin var medlem av det øverste sovjet i Sovjetunionen med spesielt ansvar for økonomiske anliggender. Abalkin arbeidet senere som rådgiver for president Mikhail Gorbatsjov og senere for Boris Jeltsin da han var president. Under styret til president Mikhail Gorbatsjov var Abalkin en av de store forkjemperne for en rask økonomisk reform.


== Referanser ==


== Kilder ==
Munzinger Archiv: Leonid Abalkin (tysk) Besøkt 6. april 2015
President of Russia: Condolences following the death of Leonid Abalkin (publisert 2. mai 2011 Besøkt 6. april 2015
Iriney Santos da Silva

Iriney Santos Da Silva (født 23. april 1981 i Humaitá i Amazonas) bedre kjent som bare Iriney er en brasiliansk fotballspiller som for tiden spiller for den spanske klubben Real Betis.
Han kom til klubben i 2009, fra UD Almería.
Tidligere har midtbanespilleren spilt for Nacional Manaus, Sao Caetano, Rayo Vallecano og Celta Vigo.


== Referanser ==


== Eksterne lenker ==
(en) Iriney Santos da Silva – FootballDatabase.eu 
(en) Iriney Santos da Silva – Soccerway 
(es) Iriney Santos da Silva – as.com
Kusan

Kusan Sunim (født 1910 i Namwon, død 1983) var en koreansk zenbuddhistisk abbed og lærer som hadde flere europeiske og amerikanske disipler, som ofte besøkte Vesten, og som bidro til at «chinultradisjonens lære ble tilpasset og oppsummert for et vestlig publikum.»Hans «Dharma-samtaler i Danmark» er utgitt på norsk i antologien Zen, 2007. Teksten viser hvordan han «vektla zentradisjonens individualistiske side», og også undeviste i kōan-meditasjon. Han har også skrevet boken Nine mountains som er gjenutgitt med tillegg av hans elever med tittelen The Way of Korean Zen.


== Referanser ==
Casto Espinosa

Casto Espinosa Barriga (18. juni 1982 i Badajoz, Extremadura) er en spansk fotballspiller som for tiden spiller for spanske fotballklubben Las Palmas som keeper.
Casto kom til klubben i 2006, da han forlot Albacete


== Eksterne lenker ==
(en) Casto Espinosa – Transfermarkt 
(en) Casto Espinosa – Soccerbase.com 
(en) Casto Espinosa – FootballDatabase.eu 
(en) Casto Espinosa – Soccerway 
(en) Casto Espinosa – FBref 
(es) Casto Espinosa – as.com
Claggan Park

Claggan Park er et fotballstadion i byen Fort William, Lochaber, Skottland. Det er hjemmebanen til Fort William FC, som for tiden spiller i Highland Football League. Fotballklubben ble grunnlagt i 1984 og sluttet seg til Highland League i 1985-1986-sesongen. Oppslutningen om fotball har vært heller laber i Fort William, siden shinty er den populære sporten. Det har også blitt spilt shinty på Claggan Park.

Tilskuerrekorden på Claggan Park er 1 500, og ble satt 4. april 1986. Kapasiteten på stadion er 4 000 tilskuere, der de aller fleste må stå.


== Kjørebeskrivelse til stadion ==

Fra sør på A82 kjører en rett mot byen Fort William. Etter to rundkjøringer fortsetter man forbi jernbanestasjonen til venstre, og etter omtrent 800 meter krysser man elven River Nevis. Deretter tar man første vei til høyre inn på Claggan Road og stadion er ca. 800 meter videre nedover den veien.


== Eksterne lenker ==
/ Omtale av Claggan Park fra BBC 2007
Wang Wei (dikter 699–759)

Wang Wei (tradisjonell kinesisk: 王維, forenklet kinesisk: 王维, pinyin: Wáng Wéi, Mó​jié​ eller Wang Youcheng, født 699 i Jinzhong, død 759) var en kinesisk embetsmann, poet og maler og musiker som levde og virket under Tang-dynastiet, og en av de mest navngjetne i sin tid.
Hans diktning er representert i den viktige 1700-talls-antologien Tre hundre Tang-dikt.


== Referanser ==
Cynthia Jean Gillig-Stone

Cynthia Jean Gillig-Stone (født 29. mai 1954 i Michigan, USA, død 21. mai 2011) er det virkelige navnet til Echo Valley som var modell, skuespiller, eksotisk danser og eskorte-dame. 
Valley ble kåret til Miss Exotic Big Bust i 2000 og hun vant også flere andre prestisjetunge skjønnhetskonkurranser. Gillig-Stone gjorde flere gjesteopptredener på TV-programmer som f.eks. The Jerry Springer Show, The Maury Show, The Howard Stern Show, MANswers og The Jenny Jones Show. I 2008 hadde Gillig-Stone en mindre rolle i komedien Harold & Kumar Escape from Guantanamo Bay. Gillig-Stone hadde etter sigende de tredje største brystene innenfor pornobransjen. Hun skal ha brukt BH-størrelsen 65NN. 
Gillig-Stone var gift med James C. Stone, den tidligere presidenten for Alpha Health Services i Post Falls, Idaho. Stone ble i 2007 dømt til tre år i fengsel og dømt til å betale 170 000 dollar i oppreisning for å ha stjålet pengene fra pensjonsordningen til deres ansatte. I mai 2011 havnet Gillig-Stone i en bilulykke i San Antonio. Hun hadde ikke på seg bilbeltet, og dermed ble hun kastet ut av bilen sin som følge av den store kollisjonen. Gillig-Stone skal ha latt være å bruke setebeltet under kjøreturen på grunn av hennes store bryster.


== Referanser ==


== Eksterne lenker ==
(en) Echo Valley på Internet Movie Database 
(en) Echo Valley hos TV Guide 
(en) Echo Valley på Adult Film Database 
(en) Echo Valley på Internet Adult Film Database
Remyra Idrettslag

Remyra IL (stiftet i 1979) er et idrettslag fra Remyra i Stjørdal i Trøndelag, som driver med fotball og håndball. Remyra IL har god bredde i ​barne- og ungdomsklassen. 


== Fotball ==
A-laget i fotball skulle opprinnelig spilt 2011-sesongen i 4. divisjon, men valgte å trekke laget sitt. Laget spiller derfor i 5. divisjon, men måtte starte med 6 minuspoeng grunnet degraderingen.Etter å ha manglet A-lag en stund, ble nytt A-lag startet i desember 2015.
Lagets trener i 2016-sesongen er Bjørn Egil Halsan, som tidligere har rykket opp fra 6. div med Lånke IL.
2019 startet Remyra opp nytt seniorlag i fotball med Torstein Nordby som ny hovedtrener. 
Remyra har spilt 2 sesonger i 6 div.


== Referanser ==


== Eksterne lenker ==
Offisielt nettsted
Sannidal Idrettslag

Sannidal Idrettslag (stiftet 28. januar 1915 som Sannidal Skiklubb) er et idrettslag fra Sannidal i Kragerø, Telemark.


== Fotball ==
I 1973 tok Sannidal IL inn en annen lokal klubb, Sportsklubben Spring som hadde brutt ut fra Kragerø IF og dannet egen fotballgruppe. Fotballgruppa feirer således 40-årsjubileum i 2013.
Klubben har sitt hovedsete på Kolbånn i Sannidal, hvor det nylig er opparbeidet en moderne kunstgressbane i tillegg til hovedbanen som er gress. Det er også lysløype i området og klubbens klubbhus ligger også i tilknytning til anlegget på Kolbånn.

A-laget i fotball spiller i 2012 i 5. divisjon.


=== Tabell ===


== Ski ==
Klubben arrangerte sitt første renn i Rindebakken 14. februar 1915. Men arbeidet med Vastølbakken var igang, og det første skirennet der ble holdt 11. januar 1916.


== Kjente utøvere ==
Preben Fjære Brynemo, kombinert


== Referanser ==


== Eksterne lenker ==
Offisielt nettsted
Eidanger stasjon

Eidanger stasjon er en jernbanestasjon uten persontrafikk i Porsgrunn. Den tilhørte historisk Vestfoldbanen (inntil 2018) og er endestasjon for Bratsbergbanen og for Brevikbanen. 
Den ble åpnet 23. november 1882 som stasjon på Grevskapsbanen, denne var smalsporet. I 1895 ble den smalsporete sidebanen til Brevik åpnet, og i 1917 ble den endestasjon på Bratsbergbanen. Denne var normalsporet, trafikken mellom Eidanger og Skien gikk derfor på spor med tre skinner som kunne betjene begge sporviddene. Etter at Brevikbanen ble ombygd til normalspor i 1921 ble treskinnedriften nedlagt, denne gikk til Skien gamle stasjon, mens den nye stasjonen lå langs den normalsporete Bratsbergbanen. Eidanger ble derfor omstigningsstasjon frem til 1941, da strekningen mellom Eidanger og Larvik hadde blitt ombygd til normalspor. Også gods måtte lastes om.
Vestfoldbanen ble lagt i en annen trase i august 2018, hvor strekningen Farriseidet – Porsgrunn «bypasser» hele strekningen rundt Eidanger stasjon, mens den gamle Vestfoldbanen øst for stasjonen fjernes. I forbindelse med dette blir sporområdet på Eidanger stasjon ombygget.


== Litteratur ==
Thor Bjerke og Finn Holom (2004). Banedata 2004. Hamar/Oslo: Norsk Jernbaneklubb/Norsk Jernbanemuseum. s. 218–219. ISBN 82-90286-28-7. 
Aasmund Dahl, red. (1990). NSBs bygningsregistrering: Drammen distrikt: Vestfoldbanen. NSB Arkitektkontoret. s. 297–320. 


== Referanser ==


== Eksterne lenker ==
(no) Eidanger stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Vestfoldbanen
(no) Eidanger stasjon på Togkart
Rick Leonardi

Rick Leonardi (født 1957) er en amerikansk tegneserietegner. Han er mest kjent for sitt arbeid for Marvel Comics' superheltserier. 
Han er kanskje aller best kjent for sitt arbeid på Cloak and Dagger (med Bill Mantlo) og Spider-Man 2099 (med Peter David). Han har samarbeidet med forfatteren Chris Claremont på X-Men og New Mutants og med Ann Nocenti på Daredevil og Colossus: God's Country.
Leonardi har også tegnet Batman, Superman og Nightwing for DC Comics.


== Referanser ==


== Eksterne lenker ==
(en) Rick Leonardi – kategori av bilder, video eller lyd på Commons 
(en) Rick Leonardi på Internet Movie Database 
(en) Rick Leonardi hos The Movie Database
King’s Medal for Service in the Cause of Freedom

King's Medal for Service in the Cause of Freedom er en britisk medalje innstiftet ved kongelig beslutning 23. august 1945 til belønning av personer som hadde bidratt til den allierte innsats under andre verdenskrig. Den er forbundet med King's Medal for Courage in the Cause of Freedom, som ble tildelt personer  som med fare for eget liv hadde bidratt til å hjelpe britisk militærpersonell til å unnslippe fienden og flykte fra okkupert område eller for annen farefull innsats for den britiske eller allierte sak under krigen. King's Medal for Service in the Cause of Freedom ble tildelt for mindre farefull innsats, inkludert humanitær innsats og innsats for å tilføre økonomisk midler til krigsinnsatsen.


== Utforming ==
Medaljen er i sølv og er 36 mm i diameter. Adversen bærer kong Georg VIs venstrevendte, kronede portrett. Portrettet er omgitt av omskriften «GEORGIVS VI D: G: BR: OMN: REX ET INDIAE IMP:» Reversen har et motiv bestående av en middelaldersoldat med brukket lanse og med en hjelm liggende under seg. En kvinne med en krukke vender seg mot krigeren. 
Medaljen er opphengt i et hvitt medaljebånd med en smal rød midtstripe flankert av to smale blå striper. For kvinner er medaljen opphengt i en sløyfe. 


== Tildeling ==
Medaljen ble tildelt i et antall av 2539.


== Norske innehavere ==
King's Medal for Service in the Cause of Freedom ble også tildelt nordmenn. Blant disse er Bernt Lund, Erling Mossige og Bjørn Kverndal, Einar Nysom Hylland, samt Ingvald Haugen.


== Referanser ==
Selbu Ballklubb

Selbu Ballklubb (stiftet i 1952) er et idrettslag fra Selbu i Trøndelag.


== Fotball ==
A-laget i fotball spiller i 2014 i 5.Divisjon i Trøndelag.


=== Tabellen 2011 ===
Kilde: Speaker.no


== Eksterne lenker ==
Offisielt nettsted
Doug Moench

Douglas «Doug» Moench (født 23. februar 1948) er en amerikansk tegneserieforfatter. Han er mest kjent for sitt arbeid for Marvel og DC Comics' superheltserier. 
Moench begynte karrieren som forfatter av skrekkserier for Warren Publications' hefter Creepy og Vampirella tidlig på 1970-tallet. Senere begynte han å skrive for DC Comics' skrekkserier, før han gikk over til Marvel, der han blant annet skrev en rekke historier for Shang Shi: Master of Kung Fu. For Marvel skrev han også serien Werewolf By Night, der han introduserte superhelten Moon Knight, som senere fikk sitt eget hefte, hovedsakelig illustrert av Bill Sienkiewicz og skrevet av Moench selv. 
På 1980- og 90-tallet var Moench en av de viktigste forfatterne av Batman.


== Referanser ==


== Eksterne lenker ==
(en) Doug Moench på Internet Movie Database 
(en) Doug Moench hos The Movie Database
Loktapapir

Loktapapir, også kjent som Nepal-papir, rispapir eller Himalaya-papir, er papir laget av loktabusken som vokser i Himalaya-fjellene.
Papiret er kjent for sin tekstur, styrke og lette vekt. Lokta-papir brukes som et alternativ til annet papir, gjerne spesielt siden papiret ikke inneholder tre. Papiret er laget av den innerste barken til loktaplanten – en plante som kun vokser i store høyder og som har den egenskapen at den vokser opp igjen fra sine egne røtter etter høsting. Så lenge deler av røttene blir igjen vil planten vokse til på nytt, slik som løvetann. Foruten å brukes til papir brukes også loktaplanten til å lage tråd. Loktapapir er et fullstendig nedbrytbart papir. Ofte produseres loktapapir økologisk og helt uten bruk av syrer og kjemikalier under farging. Dette gjør at papiret passer til bruk i bildealbumer og som scrapbook-papir.
Ellen Barkin

Ellen Barkin (født 16. april 1954 i New York) er en amerikansk skuespiller. 
Barkin studerte ved Hunter College der hun tok hovedfag i historie og drama. Barkin tok sin utdannelse til å bli skuespiller ved New Yorks Actor's Studio. Barkin ble en kjent skuespiller på 1980-tallet, første gang i filmen Barry Levinson's Diner fra 1982, hvor hun fikk gode anmeldelser både fra kritikerne og fra publikum. Barkin skulle senere komme til å dukke opp i flere suksessrike filmer, inkludert thrillere som The Big Easy (1987) der hun spilte mot Dennis Quaid og Sea of ​​Love (1989), mot Al Pacino. Barkin dukket også opp i flere Off-Broadway skuespill. 
Barkin spilte rollen som Abigail Sponder i filmen Ocean's Thirteen fra 2007 med Matt Damon, Brad Pitt og George Clooney i hovedrollene. Barkin er mor til to barn, Jack Daniel (født i 1989) og Romy Marion (født i 1992), fra hennes første ekteskap med skuespilleren Gabriel Byrne. De to ble separert i 1993 og tok ut skilsmisse i 1999. Barkin giftet seg i 2000 med forretningsmannen Ronald Perelman. Ifølge New York Magazine endte ekteskapet i en rotete skilsmisse i 2006 og Barkin mottok 40 millioner dollar som følge av skilsmissen. 


== Referanser ==


== Eksterne lenker ==
(en) Ellen Barkin – kategori av bilder, video eller lyd på Commons 
(en) Ellen Barkin hos AllRovi
(en) Ellen Barkin på Internet Broadway Database
(en) Ellen Barkin på Internet Movie Database 
(no) Ellen Barkin hos Filmfront 
(sv) Ellen Barkin i Svensk Filmdatabas 
(da) Ellen Barkin på Filmdatabasen 
(da) Ellen Barkin på Scope 
(fr) Ellen Barkin på Allociné 
(en) Ellen Barkin på AllMovie 
(en) Ellen Barkin hos Turner Classic Movies 
(en) Ellen Barkin hos Rotten Tomatoes 
(en) Ellen Barkin hos The Movie Database
Gary Stevens

Gary Michael Stevens (født 27. mars 1963 i Barrow-in-Furness) er en engelsk tidligere fotballspiller med en fortid hos de britiske klubbene Everton, Glasgow Rangers og Tranmere Rovers. Stevens fikk også 46 kamper for Englands herrelandslag i fotball og deltok blant annet i VM i fotball 1986, EM i fotball 1988 og VM i fotball 1990.


== Spillerkarriere ==
Stevens var kjent som en hardtaklende høyreback. Han begynte sin karriere for Evertons ungdomslag og fikk sin førstelagsdebut som 18-åring i oktober 1981. Hans første tittel kom i 1984 da Everton beseiret Watford med 2–0 i FA-cupfinalen. Stevens var i denne kampen sterkt delaktig i forspillet til Graeme Sharps første mål i kampen. Året etter var han en viktig del i Everton-laget som vant både ligaen og Cupvinnercupen. Sesongen ble avsluttet med at Stevens i juni 1985 ble tatt ut på det engelske herrelandslaget.
I 1985/1986-sesongen gikk Stevens kun glipp av én seriekamp, men Everton kom på andreplass etter lokalrivalen Liverpool både i serien og i FA-cupen. Under Verdensmesterskapet i Mexico sommeren 1986 var Stevens førstevalget som Englands høyreback. I troppen var for øvrig også Tottenham Hotspur-spiller og navnebror Gary Stevens, noe som førte til en viss navneforvirring.
I 1987 var Stevens med på å vinne ytterligere én ligatittel med Everton, og året etter gjorde han kampens eneste mål i Ligacupfinalen mot Liverpool. I EM-sluttspillet i 1988 gikk det for øvrig dårligere med Stevens. England tapte alle sine tre innledende gruppekamper, og i kampen mot mot Nederland mistet Stevens ballen til Ruud Gullit, som igjen kunne spille frem til storscorer Marco van Bastens første av sine tre mål i kampen. Etter turneringen ble Stevens solgt til den skotske storklubben Glasgow Rangers for 1,25 millioner pund. Med Rangers vant han serien seks ganger, den skotske cupen to ganger og den skotske ligacupen tre ganger.
Under Verdensmesterskapet i Italia i 1990 spilte Stevens i Englands åpningskamp mot Irland, en kamp som til slutt endte uavgjort 1–1. Han ble deretter tilsidesatt til fordel for Paul Parker og var ikke tilbake i laget før bronsekampen mot Italia, hvor England tapte kampen med 2–1. Denne kampen ble også begynnelsen på slutten for hans landslagskarriere. Han spilte deretter bare sporadisk for England i de kommende to årene, men ble igjen høyaktuell som følge av at Lee Dixon ble skadet rett før EM-sluttspillet i 1992. Uheldigvis for Stevens ble også han skadet, og England gikk derfor inn i turneringen uten en rendyrket høyreback. Landslagskarrieren tok slutt i 1992, og totalt kom Stevens opp i 46 landskamper for England.
Stevens spilte for Rangers frem til 1994, da han ble solgt videre til Tranmere Rovers for 350 000 pund. Stevens avsluttet karrieren i 1998 og ble senere en del av trenerstaben hos Chester City.


== Eksterne lenker ==
(de) Gary Stevens – Munzinger Sportsarchiv 
(en) Gary Stevens – FIFA 
(en) Gary Stevens – Transfermarkt 
(en) Gary Stevens – national-football-teams.com 
(en) Gary Stevens – FootballDatabase.eu 
(en) Gary Stevens – EU-Football.info 
(en) Gary Stevens – FBref
Twist of Faith

Twist of Faith et musikkalbum av Highland Glory, utgitt i 2011 på FaceFront.


== Sporliste ==
«Holocauster Ride»
«Limitation of Life (Dark Side of the Mind)»
«Temptation Highland»
«Without You»
«Twist of Fatih (Garden of Heathen)»
«Far Cry from Freedom»
«Earthbound Spirit»
«Diary of the Dying»
«Blood of the Innocent»
«Alone»